
finanţe şi bănci

Nr. 261

AVIZ

asupra propunerii legislative “LEGE A CARŢII”
Cu adresa nr. 111 din 12.05.2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă “LEGE A CARŢII”.
In urma examinării, în şedinţa din data de 25.02.2004, Comisia, cu 3 voturi pentru şi 22 împotrivă, a hotărât respingerea, din următoarele considerente:

- menţionăm că multe din prevederile propunerii legislative se regăsesc în Legea nr. 186/2003 privind promovarea culturii scrise;

- totodată, trebuie ca în procesul de legiferare, actul normativ să se integreze organic în sistemul legislaţiei – pentru evitarea paralelismelor legislative, potrivit dispoziţiilor art. 11 din Legea nr. 24/2000 privind normele de tehnică legislativă pentru elaborarea actelor normative;

- în ceea ce priveşte scutirea de T.V.A, impozit pe profit etc. menţionăm că prevederile în cauză contravin Legii nr. 571/2003 privind Codul fiscal.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

